**ਪੈਰਾਗਾਨ ਕਾਨਵੈਂਟ ਸਕੂਲ**

 **ਸੈਕਟਰ-24 (ਬੀ)**

 **ਚੰਡੀਗੜ੍ਹ**

**ਜਮਾਤ- ਸੱਤਵੀਂ**

**ਪਾਠ-2**

 **ਜੰਗਲਾਂ ਦੇ ਲਾਭ**

 **ਸ਼ਬਦ ਅਰਥ –**

ਟੋਟੇ- ਟੁਕੜੇ

ਤ੍ਰਿਪਤ- ਸੰਤੁਸ਼ਟ

ਵਰ੍ਹਾ – ਸਾਲ

ਸੰਦੇਹ- ਸ਼ੱਕ

ਸੀਤਲ- ਠੰਡਾ

ਬਿਰਖ- ਰੁੱਖ

**ਪ੍ਰਸ਼ਨ- ਉੱਤਰ**

ਪ੍ਰਸ਼ਨ- ਮਾਰੂਥਲਾਂ ਵਿੱਚ ਵਰਖਾ ਕਿਉਂ ਘੱਟ ਹੁੰਦੀ ਹੈ?

ਉੱਤਰ- ਜੰਗਲ ਵਰਖਾ ਲਿਆਉਣ ਵਿੱਚ ਸਹਾਈ ਹੁੰਦੇ ਹਨ। ਮਾਰੂਥਲਾਂ ਵਿੱਚ ਜੰਗਲਾਂ ਦੀ ਕਮੀ ਕਾਰਨ ਉੱਥੇ ਵਰਖਾ ਘੱਟ ਹੁੰਦੀ ਹੈ।

ਪ੍ਰਸ਼ਨ- ਜੰਗਲਾਂ ਦੀ ਲੱਕੜੀ ਕਿਹੜੀਆਂ ਕਿਹੜੀਆਂ ਲੋੜਾਂ ਪੂਰੀਆਂ ਕਰਦੀ ਹੈ?

ਉੱਤਰ- ਜੰਗਲਾਂ ਦੀ ਲੱਕੜੀ ਨਾਲ ਅਸੀਂ ਮਕਾਨ ਬਣਾਉਂਦੇ ਹਾਂ। ਫਿਰ ਮਕਾਨ ਦੇ ਅੰਦਰ ਕੁਰਸੀਆਂ, ਮੇਜ਼, ਮੰਜੇ, ਪੀੜ੍ਹੀਆਂ ਵੀ ਜੰਗਲ ਦੀ ਹੀ ਦੇਣ ਹਨ।ਜੇ ਜੰਗਲਾਂ ਵਿੱਚੋਂ ਲੱਕੜੀ ਨਾ ਆਵੇ ਤਾਂ ਚੁੱਲ੍ਹੇ ਵਿੱਚ ਅੱਗ ਹੀ ਨਾ ਬਲੇ।। ਲੱਕੜੀ ਨਾਲ ਹੀ ਕਿਸ਼ਤੀਆਂ, ਨਿੱਕੇ ਜਹਾਜ਼ ਅਤੇ ਗੱਡੇ-ਰੇੜ੍ਹੇ ਆਦਿ ਬਣਾਏ ਗਏ ਹਨ। ਜੇ ਇਹ ਨਾ ਹੋਣ ਤਾਂ ਵਪਾਰ ਅੱਧਾ ਰਹਿ ਜਾਏ।

ਪ੍ਰਸ਼ਨ- ਤਬਾਹੀ ਤੋਂ ਬਚਣ ਦਾ ਕੀ ਤਰੀਕਾ ਹੈ?

ਉੱਤਰ- ਤਬਾਹੀ ਤੋਂ ਬਚਣ ਲਈ ਇੱਕੋ ਤਰੀਕਾ ਹੈ ਕਿ ਕੁਦਰਤ ਦੇ ਵਿਰੁੱਧ ਨਾ ਚੱਲਿਆ ਜਾਵੇ ਅਤੇ ਜੰਗਲਾਂ ਨੂੰ ਵੱਢਣਾ ਬੰਦ ਕਰ ਦਿੱਤਾ ਜਾਵੇ।

ਪ੍ਰਸ਼ਨ- ਜੰਗਲ ਕੁਦਰਤ ਦੇ ਬਣਾਏ ਹੋਏ ਹਸਪਤਾਲ ਹਨ,ਕਿਵੇਂ?

ਉੱਤਰ- ਜੰਗਲਾਂ ਦੇ ਪੈਰਾਂ ਵਿੱਚ ਕੁਦਰਤ ਨੇ ਲੱਖਾਂ ਪ੍ਰਕਾਰ ਦੀਆਂ ਜੜ੍ਹੀਆਂ-ਬੂਟੀਆਂ ਉਗਾ ਰੱਖੀਆਂ ਹਨ। ਸੋ ਜੰਗਲ ਇੱਕ ਤਰ੍ਹਾਂ ਦੇ ਕੁਦਰਤ ਦੇ ਬਣਾਏ ਹੋਏ ਵੱਡੇ ਹਸਪਤਾਲ ਹਨ ਜਿਨ੍ਹਾਂ ਵਿੱਚੋਂ ਸਿਆਣੇ ਮਨੁੱਖ ਸਾਲਾਂ-ਬੱਧੀ ਮਿਹਨਤ ਕਰਕੇ ਅਤੇ ਪੜਤਾਲਾਂ ਕਰ-ਕਰ ਕੇ ਮਨੁੱਖ ਦੇ ਰੋਗਾਂ ਨੂੰ ਕੱਟਣ ਵਾਲੀਆਂ ਜੜ੍ਹੀਆਂ-ਬੂਟੀਆਂ ਲਿਆਉਂਦੇ ਹਨ। ਇਹ ਜੜੀ ਬੂਟੀਆਂ ਸਾਨੂੰ ਕਈ ਬਿਮਾਰੀਆਂ ਤੋਂ ਬਚਾਉਂਦੀਆਂ ਹਨ।

**ਠੀਕ ਉੱਤਰ ਅੱਗੇ ( ) ਦਾ ਨਿਸ਼ਾਨ ਲਾਓ :**

1.ਕਿਸੇ ਦੇਸ਼ ਦੀ ਸਿਹਤ ਲਈ ਕੀ ਜ਼ਰੂਰੀ ਹੈ?

ੳ) ਧਨ-ਦੌਲਤ (ਅ) ਜੰਗਲ ✅ ੲ)ਜਨ-ਸੰਖਿਆ

2. ਪਹਿਲਾਂ ਪਿੰਡਾਂ ਵਿੱਚ ਕੀ ਰਿਵਾਜ ਹੁੰਦਾ ਸੀ?

ੳ) ਰੁੱਖ ਲਾਉਣ ਦਾ ✅ (ਅ) ਕੋਠੀਆਂ ਪਾਉਣ ਦਾ (ੲ) ਕਾਰਾਂ ਖ਼ਰੀਦਣ ਦਾ

3. ਪਹਾੜੀਆਂ ਨੰਗੀਆਂ ਕਿਉਂ ਹੋ ਗਈਆਂ?

(ੳ) ਹਨੇਰੀ ਨਾਲ (ਅ) ਦਰਖ਼ਤ ਕੱਟਣ ਨਾਲ ✅ (ੲ)ਆਪਣੇ-ਆਪ

4. ਜੜ੍ਹੀਆਂ-ਬੂਟੀਆਂ ਕਿੱਥੇ ਉੱਗਦੀਆਂ ਹਨ?

(ੳ) ਜੰਗਲਾਂ ਵਿੱਚ✅ (ਅ) ਖੇਤਾਂ ਵਿੱਚ ੲ)ਗਮਲਿਆਂ ਵਿੱਚ

**ਹੇਠ ਲਿਖੇ ਸ਼ਬਦਾਂ ਨੂੰ ਵਾਕਾਂ ਵਿੱਚ ਵਰਤੋ :**

ਕੁਦਰਤ, ਖ਼ੁਸ਼ਹਾਲੀ, ਰਿਵਾਜ, ਮਹੱਤਤਾ

**ਖ਼ਾਲੀ ਥਾਂਵਾਂ ਭਰੋ :**

1. ਜੰਗਲ ਕੁਦਰਤ ਦੀ ਬਹੁਤ ਵੱਡੀ ਦਾਤ ਹਨ।

 2. ਮਾਰੂਥਲਾਂ ਉੱਤੇ ਬਹੁਤ ਘੱਟ ਵਰਖਾ ਹੁੰਦੀ ਹੈ।

 3. ਬਿਰਖਾਂ ਦੀਆਂ ਜੜ੍ਹਾਂ ਨਾਲ ਧਰਤੀ ਪੋਲੀ ਹੋ ਜਾਂਦੀ ਹੈ।

 4. ਰੁੱਖ ਨੂੰ ਕੱਟਣਾ ਪਾਪ ਸਮਝਿਆ ਜਾਂਦਾ ਸੀ।

**ਹੇਠ ਲਿਖੇ ਸ਼ਬਦਾਂ ਨੂੰ ਸ਼ੁੱਧ ਕਰ ਕੇ ਲਿਖੋ :**

1.ਸੇਹਤ- ਸਿਹਤ

2. ਸ਼ੈਹਰ- ਸ਼ਹਿਰ

3. ਵਾਜੂਮੰਡਲ- ਵਾਯੂਮੰਡਲ

4. ਲਾਬ- ਲਾਭ

5. ਜੁੱਗ- ਯੁੱਗ